ગાંધીનગર: મુખ્યમંત્રી વિજયભાઇ રૂપાણીએ કહ્યું કે, રાજયમાં ઝડપભેર શહેરીકરણ વધી રહયું છે, લોકો રોજી-રોટી અને આવક માટે શહેરોમાં આવી રહયાં છે. રાજય સરકાર આ લોકોને તમામ સુખસુવિધાઓ પૂરી પાડવા સંકલ્‍પબધ્‍ધ છે અને રાજયના શહેરોને ડીજીટલથી લઇને તમામ પ્રકારની શ્રેષ્ઠતમ આધુનિક સુવિધાઓથી સુસજ્જ કરવાનું રાજય સરકારે આયોજન કર્યું છે. વિકાસ આયોજનના અમલીકરણમાં પંડિત દીનદયાળ ઉપાધ્‍યાયજીની એકાત્‍મ માનવવાદની વિચારધારાને હાર્દમાં રાખીને, છેવાડાના માનવીઓનું જીવન સુખસુવિધાજનક બને તેની સર્વોચિત કાળજી લેવામાં આવી રહી છે એમ તેમણે ઉમેર્યું હતું.